เมนพึ่งหมดประมาณ2วัน แฟนสอดไม่เข้า เหมือนจะเข้าแค่หัวอ่ะค่ะ ก็ไม่ได้ทำอะไรต่อ แต่เรากังวลอ่ะค่ะ แฟนเลยซื้อยาคุมฉุกเฉินให้กิน เรากินไปแค่1เม็ด แต่ตอนนี้รู้สึกปวดหัวนิดๆ พะอืดพะอม ทั้งๆที่กินไปแค่1เม็ดด้วยค่ะ แล้วจะมีโอกาสตั้งครรภ์มั้ยคะ
สวัสดีค่ะ Boribaifernxwwการมีเพศสัมพันธ์ถ้าไม่ได้สอดใส่เลย โอกาสตั้งครรภ์แทบจะไม่มี ถ้ามีการสอดใส่แม้ไม่ลึก ไม่นาน เข้าแค่หัวอวัยวะเพศ ยังมีโอกาสตั้งครรภ์ได้ แม้จะน้อยหลังใช้ยาคุมฉุกเฉิน อาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง เป็นอาการที่เกิดจากฮอร์โมนเพศขนาดสูงในยาได้ แต่หากได้กินยาภายใน 72 ชั่วโมงหลังมีเพศสัมพันธ์ และกินครบ โอกาสตั้งครรภ์มีน้อย ยามีประสิทธิภาพได้ประมาณ 80-90% ค่ะหลังจากนี้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป